CELEX: C2005/057/05
Language: et
Date: 2005-03-05 00:00:00
Title: Euroopa Kohtu (esimene koda) 13. jaanuari 2005. aasta otsus kohtuasjas C-174/02 (Hoge Raad der Nederlanden'i eelotsusetaotlus): Streekgewest Westelijk Noord-Brabant versus Staatssecretaris van Financien (Riigiabi — EÜ asutamislepingu artikkel 93 lõige 3(nüüd EÜ artikli 88 lõige 3) — Abiprojekt — Kavatsetud meetmete rakendamise keeld enne komisjoni lõplikku otsust — Keelu kohaldamine olukorras, kus abimeede seisneb maksuvabastuses — Võimalikule rikkumisele tugineda võivate isikute määratlemine)

5.3.2005   
            
            
               ET
            
            
               Euroopa Liidu Teataja
            
            
               C 57/3
            
         
      EUROOPA KOHTU
   
   (esimene koda)
   13. jaanuari 2005. aasta otsus
   kohtuasjas C-174/02 (Hoge Raad der Nederlanden'i eelotsusetaotlus): Streekgewest Westelijk Noord-Brabant versus Staatssecretaris van Financien (1)
   
   (Riigiabi - EÜ asutamislepingu artikkel 93 lõige 3(nüüd EÜ artikli 88 lõige 3) - Abiprojekt - Kavatsetud meetmete rakendamise keeld enne komisjoni lõplikku otsust - Keelu kohaldamine olukorras, kus abimeede seisneb maksuvabastuses - Võimalikule rikkumisele tugineda võivate isikute määratlemine)
   (2005/C 57/05)
   Kohtumenetluse keel: hollandi
   Kohtuasjas C-174/02, mille esemeks on Euroopa Kohtule EÜ artikli 234 alusel Hoge Raad der Nederlanden'i (Madalmaad) poolt 8. märtsi 2002. aasta otsusega esitatud eelotsusetaotlus, mis saabus kohtukantseleisse 13. mail 2002, nimetatud kohtus pooleliolevas asjas järgmiste poolte vahel: Streekgewest Westelijk Noord-Brabant ja Staatssecretaris van Financien, tegi Euroopa Kohus (esimene koda), koosseisus: koja esimees P. Jann ning kohtunikud A. Rosas, K. Lenaerts, S. von Bahr ja K. Schiemann (ettekandja); kohtujurist L. A. Geelhoed, kohtusekretär vanemametnik M. F. Contet, 13. jaanuaril 2005 otsuse, mille resolutiivosa on järgmine:
   
               1)
            
            
               EÜ asutamislepingu artikli 93 lõike 3 viimast lauset (nüüd EÜ artikli 88 lõige 3 viimane lause) tuleb tõlgendada selliselt, et sellele võib tugineda õigustatud isik, kes on maksukohustuslane abimeetme olulise osa moodustava maksu suhtes, mis nõuti sisse selles sättes osutatud rakendamiskeeldu rikkudes, sõltumata sellest, kas abimeetmega kaasnenud konkurentsi kahjustamine mõjutas seda isikut või mitte.
            
         
               2)
            
            
               EÜ asutamislepingu artikli 93 lõike 3 viimast lauset tuleb tõlgendada selliselt, et selles ettenähtud keeldu kohaldatakse maksule üksnes siis, kui sellest maksust saadava tulu ja kõnealuse abimeetme vahel on püsiv seos. Asjaolu, et antav abi esineb maksuvabastuse vormis või et selle maksuvabastusega kaasnev asjaomase liikmesriigi eelarvetulude vähenemine kompenseeritakse maksumäära suurendamisega, ei ole piisavad sellise sideme tekitamiseks.
            
         
      (1)  EÜT C 169, 13.7.2002.